ÚRAD VLÁDY SR
 Sekcia obrany a bezpečnosti			                Na rokovanie vlády SR

									Dňa      :  
									K bodu :											K číslu :  8472/2001

S T A N O V I S K O

k Návrhu programu vojenských cvičení súvisiacich s vysielaním príslušníkov a jednotiek Armády Slovenskej republiky do zahraničia a s pobytom príslušníkov a jednotiek ozbrojených síl iných štátov na území Slovenskej republiky v rámci bilaterálnej a multilaterálnej vojenskej spolupráce v roku 2002

I.

	Materiál  na rokovanie vlády Slovenskej republiky predkladá  minister  obrany Slovenskej republiky na základe plánu práce vlády Slovenskej republiky na rok 2001.

II.

	Materiál obsahuje: 	1. Návrh uznesenia
					2. Predkladaciu správu
					3. Návrh programu vojenských cvičení
					4. Vyhodnotenie pripomienok
					5. Návrh komuniké

III.

	Návrh uznesenia odporúča vláde SR  súhlasiť s programom vojenských cvičení a uložiť ministrovi obrany v spolupráci s ministrom zdravotníctva a životného prostredia vykonať opatrenia na minimalizáciu negatívych dopadov činnosti armád na životné prostredie, zdravie a kvalitu života obyvateľov vo vojenských výcvikových priestorov a v ich okolí.
	Stanovisko sekcie:

	Predložený materiál prešiel medzirezortným pripomienkovým konaním.

          Uplatnené pripomienky boli akceptované. Materiál je predkladaný bez rozporu. 

          Podľa predkladacej správy nebude mať realizácia programu vojenských cvičení … „dodatočný vplyv na štátny rozpočet Slovenskej republiky. Náklady spojené s vysielaním príslušníkov a jednotiek Armády Slovenskej republiky na cvičenie do zahraničia a s pobytom príslušníkov jednotiek ozbrojených síl iných štátov na území Slovenskej republiky v roku 2002 sa budú hradiť z rozpočtu Ministerstva obrany Slovenskej republiky a v súhrne sú porovnateľné s nákladmi na cvičenia, ktoré sa uskutočnili v roku 2001.“

	O d p o r ú č a   sa materiál   p r e r o k o v a ť   a s návrhom      uznesenia   s ú h l a s i ť.